Severija Janušauskaitė

Severija Janušauskaitė (g. 1981 m. spalio 22 d. Šiauliuose) – Lietuvos aktorė ir dainininkė.

Biografija 

Gimė ir kartu su seserim augo Šiauliuose, mokytojos ir inžinieriaus šeimoje.
Mokėsi muzikos mokykloje, baigė dailės studiją.
2005 m. baigė Lietuvos muzikos ir teatro akademiją.

Vaidino keliuose rež. Jono Vaitkaus spektakliuose Jaunimo teatre („Ivona, Burgundo kunigaikštytė“, 2007; „Patriotai“, 2008; „Barbora ir Žygimantas“, 2010).
Filme „Anarchija Žirmūnuose“ (S. Drunga, 2010) suvaidino pseudoanarchistę Sandrą. 
Trumpametražiame f. „Kablelis“ („Comma“, G. Pavloff / Ž. Povilaitis, 2012) suvaidino fatališką moterį – aktorę, už tai įvertinta Madrido kino fest. ger. aktorės nominacija.() 
Už gyvenimo lūžį patiriančios oligarcho meilužės Ritos vaidmenį tragikomedijoje „Žvaigždė“ („Звезда“, A. Melikian, 2014)
gavo Kinotavr (ger. akt.) ir Zolotoj Oriol (ger. antrapl. akt.) apdovanojimus, taip pat Nika ir Bely slon nominacijas.
Filme „Norvegas“ („Норвег“, A. Zvancova, 2015), kuriame vaidino su Jevgenijum Mironovu, įkūnijo komišką Brunhildos – nuotakos be kompleksų iš Norvegijos – personažą.
Šiuolaikinės undinės Helenos vaidmuo f. „Svajonių žuvis“ („Рыба-мечта“, A. Bilžo, 2016) įvertintas Honfleur kino fest. prizu. 
Rusų seriale „Optimistai“ („Оптимисты“, A. Popogrebskij, 2017) atliko pagrindinį – tarybinių diplomatų šefės Rutos Blaumanės – vaidmenį.
Vokiečių seriale apie audringą tarpukario laikmetį „Babilonas Berlynas“ („Babylon Berlin“, T. Tykwer, 2017) suvaidino grafienę Svetlaną Sorokiną bei Psycho Nikoros, atlikdama titulinę dainą „Į pelenus, į dulkes“ / „Zu Asche, zu Staub“.
Po to kaip solistė (sceniniu vardu Severija) gastroliavo su „Moka Efti“ orkestru.

Lietuvoje yra gavusi Auksinio scenos kryžiaus (2007), Kino Pavasario (2013, 2015, 2018), Sidabrinės gervės (2017, 2020) nominacijas. Filmavosi lietuvių, rusų, anglų ir vokiečių kalbomis. Dar dirbo kaip kompozitorė, kostiumų dizainerė, modelis.

Kinas ir televizija

Teatras

Apdovanojimai

Nuorodos 

  (Menų faktūros kopija)

 

 

 

 

 

 

 

 Severija – Zu Asche, Zu Staub (Psycho Nikoros) – (Official Babylon Berlin O.S.T.); Youtube, 2017-11-24

 Kūrybiško gyvenimo būdo žurnalas „Užkulisiai per „Penki TV“ (Indrė Valantinaitė kalbina Severiją Janušauskaitę); Youtube, 2017-03-16

 Северия Янушаускайте в интервью „Обзору“ (Литва); Youtube, 2015-03-19

 „Pasaulis pagal moteris“: Aldona Vilutytė ir Severija Janušauskaitė; Youtube, 2015-09-16

Šaltiniai 

Lietuvos aktoriai
Lietuvos dainininkai